เดินทางกลับบ้านสงกรานต์ เปิดให้จองตั๋วรถไฟล่วงหน้า ตั้งแต่ 10 ม.ค.63
การรถไฟฯ เปิดจองตั๋วล่วงหน้า เดินทางช่วงเทศกาลสงกรานต์ ทุกชั้นที่นั่ง ตั้งแต่วันที่ 10 มกราคม 63 ทั้งเที่ยวไปและกลับ มั่นใจมีที่นั่งเพียงพอ ไม่ตกค้างนายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตำแหน่งผู้ว่าการรถไฟแห่งประเทศไทย เปิดเผยว่า ปัจจุบัน ยังมีผู้โดยสารที่ต้องการใช้บริการเดินทางโดยรถไฟ ในช่วงเทศกาลสงกรานต์ ปี 2563 จำนวนมากการรถไฟฯ จึงจัดแผนอำนวยความสะดวกรองรับการเดินทางของประชาชน ที่คาดว่าจะเดินทางโดยรถไฟกลับภูมิลำเนาและท่องเที่ยวในช่วงเทศกาลสงกรานต์ โดยการเปิดให้จองตั๋วโดยสารรถไฟล่วงหน้าสูงสุดได้ถึง 90 วันก่อนเดินทางสำหรับขบวนรถที่มีเดินประจำในทุกเส้นทาง 244 ขบวน พร้อมทั้งพ่วงตู้โดยสารนั่งและนอนปรับอากาศชั้น 2 รถนั่ง/นอนพัดลม ชั้น 2 และรถชั้น 3 เพิ่มไปกับขบวนรถที่มีเดินประจำจนเต็มหน่วยลากจูงซึ่งสามารถรองรับการเดินทางของผู้โดยสารได้สูงสุดถึง 100000 คนต่อวัน โดยจะเริ่มเปิดให้ประชาชนที่จะเดินทางในช่วงเทศกาลดังกล่าว สามารถจองตั๋วพร้อมกันทุกที่นั่งได้ตั้งแต่วันที่ 10 มกราคม 2563 เวลา 08.30 น. เป็นต้นไปสำหรับรายละเอียดการจองล่วงหน้า 90 วัน ผู้โดยสารจะต้องซื้อตั๋วเดินทางไม่น้อยกว่าร้อยละ 60 ของระยะทางของขบวนรถ ถ้าหากระยะทางน้อยกว่านั้น จะซื้อตั๋วได้ไม่ถึง 90 วัน ซึ่งมีหลักเกณฑ์ดังต่อไปนี้1. ผู้โดยสารที่ซื้อตั๋วเดินทางน้อยกว่าร้อยละ 25 ของระยะทางขบวนรถ ซื้อตั๋วล่วงหน้าได้ 1 วัน2. ผู้โดยสารที่ซื้อตั๋วเดินทางระหว่างร้อยละ 25 - 59 ของระยะทางขบวนรถ ซื้อตั๋วล่วงหน้าได้ภายใน 30 วัน3. ผู้โดยสารที่ซื้อตั๋วเดินทางตั้งแต่ร้อยละ 60 ของระยะทางขบวนรถขึ้นไป ซื้อตั๋วล่วงหน้าได้ภายใน 90 วัน ทั้งนี้ การกำหนดวันข้างต้นให้รวมถึงการเปลี่ยนแปลงการเดินทางด้วยนอกจากนี้ การรถไฟแห่งประเทศไทย แจ้งงดเดินขบวนรถนำเที่ยว ขบวนที่ 909/910 กรุงเทพ – น้ำตก – กรุงเทพ และขบวนที่ 911/912 กรุงเทพ – สวนสนประดิพัทธ์ – กรุงเทพ ในวันที่ 11 – 15 เมษายน 2563 ซึ่งเป็นวันหยุดเสาร์ - อาทิตย์ และวันหยุดนักขัตฤกษ์ทั้งนี้ ผู้โดยสารสามารถจองตั๋วและสอบถามข้อมูลเพิ่มเติม รวมทั้งกำหนดเวลาต่าง ๆ ของขบวนรถที่มีให้บริการในช่วงเทศกาลสงกรานต์ ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
การรถไฟฯ เปิดจองตั๋วล่วงหน้า เดินทางช่วงเทศกาลสงกรานต์ ทุกชั้นที่นั่ง ตั้งแต่วันที่ 10 มกราคม 63 ทั้งเที่ยวไปและกลับ มั่นใจมีที่นั่งเพียงพอ ไม่ตกค้าง 
สงกรานต์ 2563,จองตั๋วรถไฟ,จองตั๋ว,รถไฟ,จองล่วงหน้า,ขบวนรถ,ข่าววันนี้,ข่าวทั่วไป